BCPG จับมือกลุ่ม TRUE ลุยขับเคลื่อนโซลูชั่นด้านพลังงานด้วยระบบดิจิทัลครบวงจร
BCPG จับมือกลุ่ม TRUE ลุยขับเคลื่อนโซลูชั่นด้านพลังงานด้วยระบบดิจิทัลครบวงจร
15 มิ.ย. 2563

นายบัณฑิต สะเพียรชัย กรรมการผู้จัดการใหญ่ บริษัท บีซีพีจี จำกัด (มหาชน) หรือ BCPG ประกาศความร่วมมือกับ กลุ่มทรู ผู้นำโครงสร้างพื้นฐานโทรคมนาคมดิจิทัล โดย นายอาณัติ เมฆไพบูลย์วัฒนา กรรมการผู้จัดการใหญ่ (ร่วม) บริษัท ทรู คอร์ปอเรชั่น ร่วมด้วย นายอภิชัย ฤทธิบุตร ผู้อำนวยการ Center of Digital Energy (CODE) ผู้พัฒนา Internet of Energy Solution BCPG และนายพิรุณ ไพรีพ่ายฤทธิ์ หัวหน้าคณะทำงานและกรรมการยุทธศาสตร์ 5G บมจ. ทรู คอร์ปอเรชั่น สร้างสรรค์ True 5G Intelligent EnergyTech นวัตกรรมต้นแบบ 5G  ด้านพลังงาน พลิกโฉมบริการด้านพลังงานรูปแบบใหม่ที่ขับเคลื่อนด้วยระบบดิจิทัลอย่างเต็มรูปแบบ เชื่อมโยงผ่านอัจฉริยภาพของเครือข่าย True 5G
โดยบีซีพีจีจะนำความเชี่ยวชาญในการทำธุรกิจ ด้านบริหารจัดการพลังงานสะอาดโดยใช้เทคโนโลยีบล็อคเชน (Blockchain) ปัญญาประดิษฐ์ (Artificial Intelligence/AI) และ แมชชีนเลิร์นนิ่ง (Machine Learning ) ผสานความพร้อมของเครือข่าย True 5G เพื่อพัฒนาระบบดิจิทัลครบวงจร ยกระดับบริการด้านพลังงานยุค 4.0 และกระตุ้นการใช้พลังงานในภาคธุรกิจและอุตสาหกรรมต่างๆ อย่างคุ้มค่า ส่งเสริมเศรษฐกิจหมุนเวียน (Circular Economy) และการพัฒนาสู่ความยั่งยืน